సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఓటమి నేర్పిన పాఠాలు.. రవిశాస్త్రి ఎంతలా మారిపోయాడు!
ఇంగ్లాండ్ గడ్డ మీద టెస్టు సిరీస్ గెలుస్తామని ప్రగల్భాలు పలికిన టీమిండియా కోచ్ రవిశాస్త్రి.. తర్వాత ఫలితం చూసి షాకయ్యాడు. దీంతో ఆస్ట్రేలియా పర్యటనకు ముందు బుద్ధిమంతుడిలా మారిపోయాడు.
Samayam Telugu | Updated:
Sep 15, 2018, 11:51AM IST
‘భారత జట్టు గతంలో ఎన్నడూ లేనంత బలంగా ఉంది. ఇంగ్లీష్ గడ్డ మీద టెస్టు సిరీస్ గెలుస్తాం’ అని ఇంగ్లాండ్ టూర్ ఆరంభానికి ముందు టీమిండియా కోచ్ రవిశాస్త్రి ధీమాగా చెప్పాడు. కానీ తీరా అక్కడికెళ్లాక సీన్ రివర్స్ అయ్యింది. ఐదు టెస్టుల సిరీస్‌ను 1-4 తేడాతో కోహ్లి సేన కోల్పోయింది. కేవలం ఒక్క ప్రాక్టీస్ మ్యాచ్ మాత్రమే ఆడటంతో బ్యాట్స్‌మెన్ సిరీస్‌కు సన్నద్ధం కాలేకపోయారనే విమర్శలు వచ్చాయి. దీంతో కీలకమైన ఆస్ట్రేలియా టూర్లో ఈ పొరబాట్లు చేయొద్దని కోచ్ రవిశాస్త్రి నిర్ణయించాడు.
ఆస్ట్రేలియాతో టెస్టు సిరీస్ ఆరంభానికి ముందు మరిన్ని వార్మప్ మ్యాచ్‌లను నిర్వహించాలని క్రికెట్ ఆస్ట్రేలియాను రవి శాస్త్రి కోరాడు. టీమిండియా కోచ్ వినతి పట్ల క్రికెట్ ఆస్ట్రేలియా అధికార ప్రతినిధి సానుకూలంగా స్పందించారు. కానీ బీసీసీఐ నుంచి అధికారిక సమాచారం అందాల్సి ఉందని ఆయన తెలిపారు.
భారత జట్టు నవంబర్ 21 నుంచి జనవరి 18 వరకు ఆస్ట్రేలియాలో పర్యటించనుంది. కంగారూలతో మూడు టీ20లు, నాలుగు టెస్టులు, మూడు వన్డేలు ఆడనుంది. డిసెంబర్ 6 నుంచి టెస్టు సిరీస్ ప్రారంభం అవుతుంది. మొత్తానికి ఇంగ్లాండ్ గడ్డ మీద ఓటమి రవిశాస్త్రికి గట్టి గుణపాఠమే నేర్పినట్టుంది.